Cuneiform Tablet TC 3 49
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi₄-ma um-ma a-du-ma ta-áš-pu-ra-am um-ma a-ta-ma TÚG.ḪI.A ù AN.NA a-na i-ta-aṭ-lim a-na DAM.GÀR-ru-tim dí-na a-na i-ta-aṭ-lim la-šu KÙ.BABBAR pu da-nu 50 ma-na AN.NA 19 {TÚG}ku-ta-ni <big_gap> 7.5 GÍN.TA a-na AN.NA-ki-kà 13.5 GÍN.TA a-na TÚG-tí-kà a-na ú-ṣú-ur-ša-a-šur a-na 4 ḫa-am-ša-tim ni-dí-in 50 ma-na AN.NA 7.5 GÍN.TA 20 {TÚG}ku-ta-ni 13.5 GÍN.TA a-na ì-lí-áš-ra-ni a-na 4 ḫa-am-ša-tim ni-dí-in i-ma-la u₄-mì-šu-nu té-er-ta-kà ú-ṣa-ra-ma a-ta-be-a-ma a-ta-lá-kam la ta-áš-ta-na-me ki-ma KÙ.BABBAR-pu da-nu-ni a-na ṣé-er a-šur-DUG a-na ú-ša e-tí-iq-ma um-ma a-na-ku-ma mì-nam a-wi-lúm ṭup-pì uš-té-né-ba-lam mì-šu-um KÙ.BABBAR lá tù-šé-ba-al um-ma šu-ut-ma ḫa-ra-ni a-na kà-ni-iš lá a-bu-uk i-a-tí i-na a-lá-ki-a a-na-ku-ma KÙ.BABBAR a-ša-qal 2 {TÚG}šu-ul-ḫi a-na É kà-ri-im a qá-tí-kà a-dí-i 19 ma-na ta-áš-qúl tù-dí-qám a ma-la ta-<big_gap>-aq-bi₄-a-ni ša 3 i-na-mì-tim al-qé ú da-tám šé-bi₄-lam qá-áb-li-tám ú kà-ru <big_gap> aḫ-ša-lim aṣ-ba-at-ma um-ma a-na-ku-ma mì-šu-um KÙ.BABBAR lá ta-ša-qal um-ma šu-ut-ma a pá-ni-a KÙ.BABBAR a-ša-qal ḫu-sà-ri ma-ma-an ig-ri-a-ni-ma um-ma a-šur-DUG-ma ke-e lá ša té-er-tù-šu i-li-kà-ni lu ni-iṭ-ḫi té-er-ta-kà li-li-kam-ma ḫu-sà-ri a-šar ma-lá-ki-im lu ni-im-li-ik ḫu-sà-ru-um du-qú-um i ma-ṣa-ar-tim lá na-du